יחסי הרפובליקה הדומיניקנית – ישראל

יחסי הרפובליקה הדומיניקנית – ישראל הם היחסים הדיפלומטיים הרשמיים שמתקיימים בין הרפובליקה הדומיניקנית לבין מדינת ישראל. לרפובליקה הדומיניקנית יש שגרירות בתל אביב, ולישראל יש שגרירות בסנטו דומינגו. בעבר, החזיקה הרפובליקה בשגרירותה הרשמית בישראל בבירה ירושלים. היחסים בין הרפובליקה הדומיניקנית לעם היהודי החלו בועידת אוויאן בשנת 1938, כאשר הוכרעה סוגיית הסיוע לפליטים יהודים שנמלטו מהמשטר הנאצי בגרמניה. לאחר מכן, הרשויות הדומיניקניות התחייבו לספק 100,000 אשרות לפליטים יהודים מאירופה. הפליטים שהגיעו לרפובליקה הדומיניקנית ייסדו את העיר סוסואה, בה מתגוררים כיום צאצאיהם. הרפובליקה, בעקבות תוצאות הועידה, הפכה למדינה היחידה בעולם שהתחייבה לקבל פליטים יהודים. במהלך ההצבעה בנושא תוכנית החלוקה בעת העצרת הכללית של האו"ם ב-29 בנובמבר 1947, הרפובליקה הדומיניקנית, ביחד עם 32 מדינות נוספות, הביעה תמיכה בעד התוכנית. הרפובליקה הדומיניקנית הכירה במדינת ישראל באופן רשמי ב-30 בדצמבר 1948. ביוני 1955 מינתה נציג בדרג ציר לישראל, אך הציר לא ישב בישראל אלא פעל משגרירות המדינה ברומא, בירת איטליה. בדצמבר 1963, נחתם "הסכם ירושלים" לשיתוף פעולה טכני בין ישראל לרפובליקה הדומיניקנית. בעקבות ההסכם ישראל הקימה שגרירות במדינה ב-1964. במרץ אותה שנה מינתה הרפובליקה את השגריר הראשון שלה בישראל. שגרירות המדינה הייתה ממוקמת בירושלים עד ספטמבר 1980, אז היא עברה לתל אביב, בעקבות חקיקת חוק יסוד: ירושלים בירת ישראל ששינה את מעמד העיר באופן חד-צדדי, והתקבל באופן שלילי במועצת הביטחון של האו"ם בהעברת החלטה 478. במרץ 1965, ביקר ברפובליקה סגן ראש ממשלת ישראל, אבא אבן. באפריל 1971 ביקר שר החוץ של הרפובליקה בישראל. ביוני 1968, חתם שר הפנים על צו הפוטר מאשרת כניסה את אזרחי הרפובליקה הדומיניקנית, שברצונם לבקר בישראל. באורח מקביל אזרחי מדינת ישראל קיבלו פוטר מאשרת כניסה לרפובליקה. במרץ 1984, חתמה החברה הממשלתית "אגרידב" לפיתוח חקלאי בארצות חוץ על הסכם להקמת פרויקטים חקלאיים ברפובליקה. בספטמבר 1996, נרצח במהלך שוד המזכיר השני בשגרירות ישראל בבירה סנטו דומינגו. באוגוסט 1999, נחתם הסכם תעופה ראשון של ישראל עם הרפובליקה הדומיניקנית, אם כי רק בשנת 2016 החלה לפעול טיסה ישירה מתל אביב לרפובליקה הדומיניקנית, במסגרת חבילת נופש, ולא באופן קבוע. בשנת 2003, הודיעה חברת ההשקעות "מרחב", שבבעלות איש העסקים יוסי מימן כי תקים פרויקטים רחבי היקף בתחומי החקלאות, טיהור מי ביוב ואבטחה ברפובליקה הדומיניקנית. באותה שנה חתם בנוסף מכון היצוא הישראלי על הסכם לשיתוף פעולה מסחרי בין 2 המדינות. על פי נתוני המכון הישראלי לייצוא ולשיתוף פעולה בינלאומי, יחסי הסחר בין המדינות צמחו ב-5% בשנת 2008. ביולי 2009 משלחת ובראשה נשיא הרפובליקה לאונל פרננדס נפגשה בתל אביב עם נציגי משרד החוץ ותעשיינים ישראלים, ובנוכחות נציגי עשרות חברות ישראליות. המפגש נועד לצורך שיפור המסחר בין שתי המדינות. פרננדס ציין, כי ארצו "מתעניינת בעיקר בטכנולוגיות אנרגיה ומים" מישראל. לאחר ביקור זה, תוכנן ביקור חוזר של משלחת ישראלית של נציגי חברות היי-טק, ביוטכנולוגיה וטלקומוניקציה ברפובליקה. בנובמבר 2011 ביקרה שרת החקלאות הישראלית אורית נוקד ברפובליקה. בשנת 2014 נרכשו על ידי הרפובליקה הדומיניקנית 50 יחידות "HomeBioGas" של חברת "Ecogas Israel" הממירות באמצעות חיידקים אנארוביים פסולת ביתית ופסולת בעלי חיים לגז בישול. יחידות אלו הותקנו באזורים כפריים במדינה. באותה שנה שגריר ישראל ברפובליקה דיווח כי היצוא לישראל עומד על סך של 20 מיליוני דולרים בשנה. בפברואר 2014, בימי חגיגות ציון 170 שנה לעצמאותה של הרפובליקה הדומיניקנית, ביקרה בישראל משלחת ממשרד התיירות, שכללה את אילנה נוימן, ראש עיריית סוסואה. באותה שנה חגגה הקהילה היהודית הדומיניקנית את יום השנה ה-75 להקמת המושבה שלה במדינה. בנובמבר 2016 ביקר מודי אפרים, מנכ"ל משרד החוץ הישראלי לאמריקה הלטינית והקריביים, ברפובליקה הדומיניקנית. אפרים נפגש עם שר החוץ הדומיניקני מיגל ורגאס (אנ'), חברי הפרלמנט הדומיניקני וחברי הקהילה היהודית במדינה. אפרים היה מלווה על ידי שגריר ישראל ברפובליקה הדומיניקנית, דניאל סבן, במסעו ברחבי המדינה. בפגישתו ציין את הקשרים הטכניים, המסחריים והתרבותיים בין שתי המדינות, והביע שאיפה לחיזוק הקשרים בין שתי האומות מעבר לתחומים הקיימים. בפברואר 2019 הודיע דניאל בירן, שגריר ישראל בסנטו דומינגו, כי ישראל מתכוונת לסייע לרפובליקה הדומיניקנית להתקין גדר גבול מול מדינתה השכנה האיטי כדי למנוע זרימת הברחות סמים, הגירה בלתי חוקית והגנה על תושבי אזורי הגבול של הרפובליקה הדומיניקנית. באוקטובר 2020 פרסם משרד החוץ של הרפובליקה הדומיניקנית, לאחר שיחה בין שר החוץ הישראלי גבי אשכנזי ושר החוץ הדומיניקני רוברטו אלברס חיל (ספ'), כי נשקלת הפעולה להעברת שגרירות המדינה בישראל מתל אביב לירושלים. בשכונת קריית מנחם בירושלים נקרא רחוב על שם הרפובליקה הדומיניקנית, ואילו ברפובליקה הדומיניקנית יש רחוב על שם מדינת ישראל בעיר סנטיאגו דה לוס קביירוס. יהדות האיים הקריביים פרנסיסקו אנריקס מדיה וקבצים בנושא יחסי הרפובליקה הדומיניקנית – ישראל בוויקישיתוף יחסי הרפובליקה הדומיניקנית – ישראל, ברשת החברתית פייסבוק שגרירות ישראל ברפובליקה הדומיניקנית: עמוד שגרירות ישראל ברפובליקה הדומיניקנית, באתר של משרד החוץ הישראלי (בספרדית) מידע על שגרירות הרפובליקה הדומיניקנית בישראל, באתר Embassypages Celebration of the 170th Anniversary of the Independence of the Dominican Republic, diplomacy.co.il United Nations General Assembly Resolution 181, November 29, 1947, פרויקט אוואלון של בית הספר למשפטים באוניברסיטת ייל (באנגלית) הרפובליקה הדומיניקנית הכירה במדינת ישראל, על המשמר, 30 בדצמבר 1948 ציר הרפובליקה הדומיניקנית אצל שר־החוץ, למרחב, 2 ביוני 1955 יתכן הסכם מסחרי ישראל - הרפובליקה הדומיניקנית, קול העם, 21 במרץ 1957 נחתם "הסכם ירושלים" עם הרפובליקה הדומיניקנית, על המשמר, 26 בדצמבר 1963 הגיע שגרירה הראשון של הרפובליקה הדומיניקנית, על המשמר, 11 במרץ 1964 ירושלים ללא אף שגרירות זרה. גם גואטמלה והרפובליקה הדומיניקנית עוזבות את הבירה, דבר, 7 בספטמבר 1980 ישראל תהדק קשריה עם הרפובליקה הדומיניקנית שרת־החוץ יוצאת היום, למרחב, 15 במרץ 1965 שר־החוץ של הרפובליקה הדומיניקנית - בירושלים, דבר, 5 באפריל 1971 פטור מאשרות כניסה, על המשמר, 27 ביוני 1968 אהרן פריאל, אגדידב תבצע פרוייקטים חקלאיים ב־ 5 מיליון דולר ברפובליקה הדומיניקנית, מעריב, 20 במרץ 1984 יצחק דנון, ‏משרד החוץ יפצה ב-1.25 מיליון שקל אלמנת שליח שנרצח במהלך שוד בחו"ל, באתר גלובס, 26 בדצמבר 1999 דרור מרום, ‏הסכם תעופה ראשון עם הרפובליקה הדומיניקנית, באתר גלובס, 23 באוגוסט 1999 מיכל רז-חיימוביץ', ‏כמה תעלה טיסה ישירה מתל-אביב לאיים הקאריביים?, באתר גלובס, 8 ביוני 2016 עמירם כהן, יוסי מימן ישקיע 110 מיליון דולר במיזמים ברפובליקה הדומיניקנית, באתר הארץ, 23 בספטמבר 2003 הדס מנור, ‏הסכם לשיתוף פעולה מסחרי בין ישראל לרפובליקה הדומיניקנית, באתר גלובס, 21 בספטמבר 2003 Business & Innovation | The Jerusalem Post, www.jpost.com מירב אנקורי, ‏אלטרנטיבה לדולר? מימן יציג את יתרונות הרפוב' הדומיניקנית, באתר גלובס, 1 בדצמבר 2009 Sharon Udasin, Israel teaches Dominican Republic how to turn trash into cooking gas, The Jerusalem Post, October 5th 2014 Ramon Ramos, Embajador Israeli revela que Republica Dominicana exporta a Israel pinas por mas US$20 milliones al ano, Enlace Judio, March 29th, 2014 Dominican-Israeli ties to grow even stronger, Dominican Today, November 9th, 2016 Haiti - DR : Israel proposes its technologies to protect the border - HaitiLibre.com : Haiti news 7/7, www.haitilibre.com דני זקן, ‏הרפובליקה הדומיניקנית שוקלת להעביר את שגרירותה בארץ לירושלים, באתר גלובס, 31 באוקטובר 2020 עיריית ירושלים, רחוב הרפובליקה הדומיניקנית גוגל מפות, Calle de Estado Israel, Santiago de Los Caballeros